Der er fordele og ulemper ved både en bærbar og stationær gamer computer. Derfor kan det også føles som et svært valg. Specielt fordi de begge er så dyre, at du sjældent har råd til begge dele.
Det traditionelle valg ville være at investere i en stationær computer til gaming. Det skyldes, at du ofte får langt mere computer for dine penge. Derudover er stationære gamer pc’er lettere at opgradere i fremtiden. Her kan du nemlig købe enkelte delkomponenter, som f.eks. et nyt kølingssystem og få en reparatør til at sætte det i.
I dag findes der dog også masser af knaldgode bærbare gamer computere på markedet. De er som regel lidt dyrere end lignende stationære varianter. Til gengæld kan du tage dem med overalt. Derfor behøver du ikke gå glip af den næste raid i World of Warcraft, fordi du skal i sommerhus. Ligesom du ikke skal bekymre dig om underholdning på lange togture.
I sidste ende handler valget mellem stationær og bærbar om livsstil og personlig præference. Du må altså gøre op med dig selv, om du vil betale lidt ekstra for at kunne game overalt. Eller om du hellere vil spare pengene og i stedet indrette en vild spillehule derhjemme.